TV-gids Donderdag 9 Julie 2015
JY LEES NOU TV-gids Donderdag 9 Julie 2015
18:30 Villa Rosa (kykNET): Saskia probeer Vicky ondersteun, terwyl Eben sy bes doen om Celine op te beur. Lida en Hanna sit weer vas, en Stef vind uit Fritz het vir Liam se nuwe firma borg geteken.
18:30 7de Laan (SABC2): Sonja sukkel om haar gevoelens teenoor Willem te versteek. Oubaas en Hilda beplan 'n romantiese wegbreeknaweek. Nthabi se toekoms hang alles af van 'n besluit wat sy vandag maak.
19:30 Binnelanders (kykNET): Daar is nog tyd om toekomsplanne in die wiele te ry, nog 'n skinderrubriek lok uiteenlopende reaksie uit. 'n Koppie koffie en 'n verslag lei tot nuwe krisisse.
19:30 Suits (M-Net): Die vyfde seisoen in dié gewilde reeks wat in die regswêreld afspeel het nou begin. In vanaand se episode voer Harvey werksonderhoude en Mike sukkel met Jessica in sy nuwe saak.
20:30: Republiek van Zoid-Afrika (kykNET): Welkom terug in die republiek van Zoid Afrika, waar lag en musiek die beste medisyne is. Aanbieder Karen Zoid gesels weer met haar gunsteling-denkers, -dromers, -besluitnemers en ander moedige en merkwaardige mense. Vanaand kuier Steve Hofmeyr en Tannie Evita by Karen.
21:00 True Detective (M-Net Edge): 'n Uitmergelende misdaadreeks waarin die polisie en lede van die Los Angeles onderwêreld koppe stamp en ook saamwerk om 'n bose moordenaar in hul midde op te spoor. In vanaand se episode pas Ani die wet toe en sit Ray op sy plek.